## Szólások és közmondások

**Adtál Uram esőt, de nincs …………….benne.**

1. **villám b. köszönet c. csepp**
Amit az illető kért, megkapta ugyan, de a lényeg mégsem sikerült. A régi paraszti világban komoly gondot okozott, ha a várva várt eső jéggel érkezett, mert az elverte a termést.

**Aki az …………….kerüli, sokszor vízbe fúl.**

1. **úszógumit b. hajót c. esőt**
Aki a kisebb bajt el akarja kerülni, sokszor nagyobb bajba kerül. A tanulság, hogy nem kell mindenáron a kisebb gondok elől elmenekülni.

**…………….és gyereket nem kell kérni.**

1. esőt **b**. ajándékot **c**. rossz jegyet
Nem kell kérni, jön úgyis. Az imádságot sem szabad pazarolni, érdemes inkább a nehezebben elérhető dolgokra tartalékolni azt.

**Eső után …………….a békák.**

1. ugrálnak **b**. előbújnak **c**. brekegnek
Amikor már eláll az eső a békák megszólalnak. Azokra az emberekre mondták, akik csak akkor nyitották ki a szájukat, amikor már nem volt mitől tartaniuk.

**Eső …………….köpönyeg.**

1. előtt **b**. után **c.** közben
Elkésett segítség. Ha már megtörtént a baj, akkor már felesleges foglalkozni vele, nem tehetünk ellene semmit.

**Eső után szép …………….szokott lenni.**

1. **idő b. virágos rét** **c**. szivárvány
A szomorúságot, bánatot öröm követi.

 **…………….eső, hármas ünnep, jó gyomor**

1. **napos b. hetes c. hosszan tartó**

Nem lehetett dolgozni a földeken, ha esett az eső. Ünnepkor szintén nem illet dolgozni. A jó gyomorba pedig sok étel fér. Ezért nem kedvelte a gazda a felsoroltakat.

**Késő esőnek nagyobb a ……………..**

**a. pora b. hulláma c. sara**
Az őszi eső nehezebben szárad fel. Arra mondták, ha valami kifejezetten nagyobb kárt okozott akkor, ha később történt meg, mintha előbb lett volna meg a baj.

**…………….eső aranyat ér.**

**a. tavaszi b. nagy c. májusi**
A májusi eső nagyon fontos volt a paraszti gazdálkodásban. Ténylegesen a májusban hullott esőre utal, amit nagyon értékeltek a gazdák.

**Őszi eső vizet áraszt, tavaszi …………….utat száraszt.**

**a. szél b. nap c. eső**
Szintén időjárási megfigyeléssel kapcsolatos mondás.

**Sok eső …………….arrafelé.**

**a.esett b. érkezett c. távozott**
Nagyra nőtt a sok esőtől. Tréfásan mondják a magasra nőtt emberekre.

**Olyan, mint a három napos …………….idő.**

**a. rossz b. borús c. derült**
Rosszkedvű emberre szokták mondani.

**Aki szelet vet, vihart ……………..**

**a. duzzaszt b. kever c. arat**
Aki ellenségeskedést szít, nagy bajt hozhat a saját fejére. Arra figyelmeztet, hogy okosabb dolog, nem gerjeszteni az ellenségeskedést.

**Arra fordul, ahonnan a szél……………..**

**a. elindul b. fúj c. kerekedik**
Olyan emberre mondják, aki a véleményét az érdekeinek megfelelően formálja.

**Ismeri a …………….járását.**

**a. szél b. folyó c. szomszéd**
Valaki fel tudja mérni, hogy hogyan alakulnak majd a dolgok.

**Kifogja a szelet a ……………..**

**a. hegyekből b. vitorlából c. tortából**
Valamilyen módszerrel eléri, hogy a másik célja ne sikerüljön.

**Tudja, honnan fúj a ……………..**

**a. szél b. levegő c. gondolat**
Ismeri az összefüggéseket. Másik jelentése: bennfentes.

**(Mint) derült égből …………….**

**a.**  villámcsapás **b.** ragadozómadár **c**. csillagok

Teljesen váratlan csapás, minden előzmény nélkül bekövetkező lesújtó fordulat.

# **B. Közmondások és szólások gyűjtéséhez ötlettár**

**1. Adtál Uram esőt, de nincs köszönet benne.**
Amit az illető kért, megkapta ugyan, de a lényeg mégsem sikerült. A régi paraszti világban komoly gondot okozott, ha a várva várt eső jéggel érkezett, mert az elverte a termést.

**2. Aki az esőt kerüli, sokszor vízbe fúl.**
Aki a kisebb bajt el akarja kerülni, sokszor nagyobb bajba kerül. A tanulság, hogy nem kell mindenáron a kisebb gondok elől elmenekülni.

**3. Esőt és gyereket nem kell kérni.**
Nem kell kérni, jön úgyis. Az imádságot sem szabad pazarolni, érdemes inkább a nehezebben elérhető dolgokra tartalékolni azt.

**4. Eső után brekegnek a békák.**
Amikor már eláll az eső a békák megszólalnak. Azokra az emberekre mondták, akik csak akkor nyitották ki a szájukat, amikor már nem volt mitől tartaniuk.

**5. Eső után köpönyeg.**
Elkésett segítség. Ha már megtörtént a baj, akkor már felesleges foglalkozni vele, nem tehetünk ellene semmit.

**6. Eső után szép idő szokott lenni.**
A szomorúságot, bánatot öröm követi.

**7. Hetes eső, hármas ünnep, jó gyomor.**
Nem lehetett dolgozni a földeken, ha esett az eső. Ünnepkor szintén nem illet dolgozni. A jó gyomorba pedig sok étel fér. Ezért nem kedvelte a gazda a felsoroltakat.

**8. Késő esőnek nagyobb a sara.**
Az őszi eső nehezebben szárad fel. Arra mondták, ha valami kifejezetten nagyobb kárt okozott akkor, ha később történt meg, mintha előbb lett volna meg a baj.

**9. Májusi eső aranyat ér.**
A májusi eső nagyon fontos volt a paraszti gazdálkodásban. Ténylegesen a májusban hullott esőre utal, amit nagyon értékeltek a gazdák.

**10. Őszi eső vizet áraszt, tavaszi szél utat száraszt.**
Szintén időjárási megfigyeléssel kapcsolatos mondás.

**11. Sok eső esett arrafelé.**
Nagyra nőtt a sok esőtől. Tréfásan mondják a magasra nőtt emberekre.

**12. Úgy sír, mint a sebes eső.**
Keservesen sír. A 19. században a szakadó eső helyett a sebes eső kifejezést használták.

**13. Véka eső, köböl sár.**
Az őszi eső nagy sarat csinál. Ha későn jön a baj, akkor az már nehezen orvosolható.

**14. Olyan, mint a három napos esős idő.**
Rosszkedvű emberre szokták mondani.

**15. A jó szél szombaton megáll.**
Hétvégére jó idő lesz. Reménykedés abban, hogy jó idő lesz, és sütni fog a nap.

**16. Aki szelet vet, vihart arat.**
Aki ellenségeskedést szít, nagy bajt hozhat a saját fejére. Arra figyelmeztet, hogy okosabb dolog, nem gerjeszteni az ellenségeskedést.

**17. Arra fordul, ahonnan a szél fúj.**
Olyan emberre mondják, aki a véleményét az érdekeinek megfelelően formálja.

**18. A szél álljon, te meg szaladjál.**
„Indulj!” – népiesen. Másik jelentése, hogy ha gorombán kitessékelnek valahonnan egy embert.

**19. A szél sem fújhat mindig kedvére.**
Senki sem csinálhat bármikor bármit. Az embernek alkalmazkodnia kell a közösséghez.

**20. Ismeri a szél járását.**
Valaki fel tudja mérni, hogy hogyan alakulnak majd a dolgok.

**21. Átlépi a szelet.**
Nem őszinte, nem megbízható. Rosszalló kifejezés.

**22. Egyen, amit a szél hord.**
Rosszindulatú kívánság arra, hogy ne legyen mit ennie.

**23. Kifogja a szelet a vitorlából.**
Valamilyen módszerrel eléri, hogy a másik célja ne sikerüljön.

**24. Oly állhatatlan, mint a szél.**
A megbízhatatlan emberre szokták mondani.

**25. Szél ellen pókháló.**
Felesleges dolog.

**26. Széllel bélelt a mentéje.**
Megbízhatatlan emberre mondják, akinek a szavára nem lehet adni.

**27. Tudja, honnan fúj a szél.**
Ismeri az összefüggéseket. Másik jelentése: bennfentes.

**28. Szél fújja, por kísérje!**
Menjen! Azt szeretnék, hogy az illető minden konfliktus nélkül elmenne inkább.

**29.A messze villámnak későn jön a mennydörgése.**
Ami tőlünk távol történik, annak a következménye kevésbé érint bennünket.

**30. Villám vissza nem tér.**
Bíztatásként mondják: ugyanaz a baj már nem következik be még egyszer.

**31. Sír, mint a záporeső.**
Nagyon sír, ömlenek a könnyei.

**32. Hirtelen, mint a zápor.**
Nem várt eseményre mondják, ami hirtelen váratlanul bekövetkezik.

**33. Záporeső hamar hullik.**
Nem sokáig tart. Hirtelen támadt veszekedésre mondják.

**34. (Mint) derült égből villámcsapás** [rég: Száraz égből mennykő] = teljesen váratlan csapás, minden előzmény nélkül bekövetkező lesújtó fordulat.

**35. Megy, mint a villámlás** = száguld, vágtat.

**36. Ha a villámlás agyon nem üt, annak mennydörgése sem bánt.**

Ha már túl vagy a nehezén, nem kell újabb bajtól tartani.

**37. Nem mindenkor üt be, mikor villámlik.**

Nem mindig érint a baj.

Forrás: Szólások és közmondások (Osiris)